Չեբուրաշկա (մուլտֆիլմ, 1971)

«Չեբուրաշկա» (), Ռոման Կաչանովի տիկնիկայի մուլտֆիլմը, որ թողարկվել է «Սոյուզմուլտֆիլմ» կինոստուդիայի կողմից 1971 թվականին։ «Կոկորդիլոս Գենա» (1969) մուլտֆիլմի շարունակությունն է։ Շարքի միակ մուլտֆիլմն է, որտեղ բացակայում է Շապոկլյակը։

Սյուժե 
Կոկորդիլոս Գենայի ծննդյան օրն է։ Նրան շնորհավորում է Չեբուրաշկան ու նվեր տալիս։ Ապա ընկերները փորձում են կառուցել սարյակաբուն, սակայն դա նրանց չի հաջողվում։ Դրանից հետո նրանք կառուցում են մանկական խաղահրապարակ և պիոներներին օգնում հավաքել մետաղի ջարդոն։ Որպես երախտագիտություն հրապարակի կառուցման և մետաղի ջարդոն հավաքելու գործում ցուցաբերած օգնության համար՝ պիոներների օղակավարն ընկերներին ընդունում է ջոկատ և նրանց սովորեցնում համաքայլել։

Դերերը հնչյունավորել են 
 Վասիլի Լիվանով — Կոկորդիլոս Գենա
 Կլարա Ռումյանովա — Չեբուրաշկա
 Վլադիմիր Ֆերապոնտով — ոստիկան, փոստատար, կոկորդիլոս Գենայի երգը
 Թամարա Դմիտրիևա — պիոներներ

Ստեղծողներ 
 Կինոռեժիսոր՝ Ռոման Կաչանով
 Սցենարի հեղինակներ՝ Էդուարդ Ուսպենսկի, Ռոման Կաչանով
 Բեմադրող նկարիչ՝ Լեոնիդ Շվարցման
 Օպերատոր՝ Թեոդոր Բունիմովիչ
 Կոմպոզիտոր՝ Վլադիմիր Շաինսկի
 Հնչյունային օպերատոր՝ Գեորգի Մարտինյուկ
 Նկարիչ-մուլտիպլիկատորներ՝ Յուրի Նորշտեյն, Մայա Բուզինովա, Նատալյա Դաբիժա

Երգեր 
Մուլտֆիլմում հնչում է Վլադիմիր Շաինսկու «Կոկորդիլոս Գենայի երգը», որի տեքստի հեղինակն է Ալեքսանդր Տիմոֆեևսկին։

Ճանաչում 
2003 թվականին Տոկիոյի անիմացիայի միջազգային տոնավաճառում ճապոնական SP International ընկերությունը ձեռք է բերել երկրում Չեբուրաշկայի մասին մուլտֆիլմները մինչև 2023 թվականը տարածելու իրավունքը։

2004 թվականից Չեբուրաշկան դարձել է Ռուսաստանի Օլիմպիական հավաքականի թալիսմանը։

Պարգևնեև 
 1972 թվական — V Համամիութենական կինոփառատոն (Թբիլիսի) — մրցանակ և պարգև լավագույն մուլտֆիլմի համար,
 1972 թվական — «Կոկորդիլոս Գենայի երգը» — «Տարվա երգը» փառատոնի մրցանակ, բուռն ու տևական ծափահարություններից հետո փառատոնի կազմակերպիչներն ստիպված են եղել թույլ տալ նորից կատարել երգը (ինչը հազվադեպ է պատահում «Տարվա երգը» փառատոնի պատմության մեջ)։

Չեբուրաշկայի հուշարձաններ 
 2005 թվականի Չեբուրաշկային, կոկորդիլոս Գենային ու Շապոկլյակին ներկայացնող հուշարձան է տեղադրվել մերձմոսկովյան Ռամենսկոե քաղաքում (քանդակագործ՝ Օլեգ Երշով)։  
 Կոկորդիլոս Գենայի ու Չեբուրաշկայի հուշարձանը, խորհրդային մուլտֆիլմների այլ հերոսների հուշարձանների հետ միասին տեղադրվել է Խաբարովսկում՝ քաղաքային լճակի մոտ։
 Չեբուրաշկայի ու կոկորդիլոս Գենայի հուշարձան է տեղադրվել Ուկրաինայի Պոլտավայի մարզի Կրեմենչուգ քաղաքում։
 2008 թվականի մայիսի 29-ին Մոսկվայի Արևելյան վարչական շրջանի 2550 մանկապարտեզի տարածքում բացվել է Չեբուրաշկայի թանգարանը։

Այլ մուլտֆիլմեր Չեբուրաշկային ու Գենային նվիրված շարքից 
 1969 — «Կոկորդիլոս Գենա»
 1974 — «Շապոկլյակ»
 1983 — «Չեբուրաշկան գնում է դպրոց»

Ծանոթագրություններ

Արտաքին հղումներ 
 Памятник героям мультфильма «Крокодил Гена» в г Раменское
 Песни из мультфильма
 Домашняя страничка Чебурашки и его друзей — фэн-сайт мультфильма
 Muzeum Dobranocek Польский сайт — Чебурашки и его друзей 
 «Я был когда-то странной игрушкой безымянной» - слушать песню из мультфильма «Чебурашка»

Խորհրդային մուլտֆիլմեր
1971 մուլտֆիլմեր